  Анжелика Тихонова корреспондент 19-тӥ куартолэзе Ижкарын духовой но эстрадно-джазовой оркестръёслэн Г. И. Власов нимо «Парад оркестров» фестиваль-вожвылъяськонзы ортчоз. Ужрад славян гожъяськетлэн нуналэзлы сӥземын. Со сярысь лулчеберетъя министерстволэн пресс-службаез ивортэ. Ужрадэ Удмуртиысь, Татарстанысь, Киров но Свердловск улосвылъёсысь оркестръёс пыриськозы. Огъя 280-лэсь ятыр адями. Программаын: 09:00-12:00 – вожвылъяськонэз сӥё-дано усьтон но пиналъёслэсь духовой оркестръёссэс кылзон (Ижкарысь Искусствоосъя 9 номеро нылпи школаын) 13:00-15:00 – бадӟымъёслэсь духовой но эстрадно-джазовой оркестръёссэс кылзон 16:00-16:30 – Архангел Михаиллэн черкез дорын огазеям оркестрлэн концертэз 16:30- 17:00 – Пушкинской урам кузя оркестръёслэн парадзы (Архангел Михаиллэн черкез дорысен Удмурт кун филармония дорозь) 18:00-19:30 – конкурслэн лауреатъёсызлэн гала-концертсы (Удмурт кун филармониын) Ужрадэз Удмуртиысь лулчеберетъя министерство, элькунысь Лулчеберет удысын ужасьёслэсь тодон-валанъёссэс будэтонъя центр, Удмурт кун филармония, Архангел Михаиллэн черкез но искусствоосъя 9 номеро нылпи школа дасяло.  Тодэ вайытом, 18-тӥ куартолэзе Вотка ёросын табань сиёнлы сӥзем шулдыръяськон ортчоз.  Тегъёс: Лулчеберет Ижкар Удмуртия Лулчеберетъяминистерство крезьгур  